text: Bramming og FC Sydvest videre i DBU Pokalen
  14 august 2013 kl. 05.05
  To af regionens hold var i går i aktion i 1. runde af DBU Pokalen.
  Mest drama var der i Bramming, hvor hjemmeholdet tog imod fynske Fjordager. Efter forlænget spilletid var det stadig målløst, og det selvom Bramming brændte et straffespark sent i kampen. Derfor skulle kampen afgøres i straffesparkskonkurrence.
  Her var Bramming skarpere end i den ordinære kamp, og efter ti spark til hvert hold, kunne Bramming juble over en sejr på 9-8.
  FC Sydvest skulle en tur til Fyn for at møde TPI, Tarup-Paarup Idrætsforening. Hjem over Lillebælt og tilbage til Sønderjylland, kunne Sydvest-spillerne glæde sig over en 1-0 sejr. Dermed er holdet, ligesom Bramming, med i bowlen, når der fredag trækkes lod til 2. runde af DBU Pokalen.
  